Rycierova hora

Rycierova hora (, Kysucké Beskydy – Veľká Rača. Letná turistická mapa. 1 : 50 000. Harmanec: VKÚ, a. s.) je vrch v Kysuckých Beskydách. Leží nad Vychylovkou, približne  východne od Čadce a prechádza ním štátna hranica s Poľskom.

 Poloha 
Nachádza sa na východnom okraji pohoria, v geomorfologickom podcelku Rača. Vrch leží na slovensko-poľskej hranici, na pomedzí Žilinského kraja a Sliezskeho vojvodstva. Zasahuje na územie okresu Čadca a Powiatu żywieckeho a katastrálne územie obce Nová Bystrica a Milówka. Najbližšími sídlami sú južným smerom ležiaca Vychylovka, miestna časť Novej Bystrice a severovýchodne situovaná Soblówka. Vrch patrí do Chránenej krajinnej oblasti Kysuce.

 Opis 
Rycierova hora sa nachádza na východom konci hlavného hrebeňa a dominuje širokému okoliu. Východným smerom sa nachádza Bednárová (), severným je sedlom Przełęcz Halna () oddelená Mała Rycerzowa (), západným susedí Majcherová () a Májov () a juhovýchodne susedí sedlom Príslop () oddelená Svítková (). Svahy hory spadajú do troch údolí: na severovýchode do údolia potoka Dziobaki, na východe do údolia potoka Cicha a na juhozápade do údolia Májovského potoka. Severnú časť hrebeňa odvodňujú prítoky rieky Sola, voda z južných častí odteká potokom Vychylovka do Bystrice. Pod sedlom Przełęcz Halna na poľskom území sa nachádza horská chata Bacówka PTTK na Rycerzowej. Vrcholom vedie hrebeňovka, kopírujúca hranicu.

 Výhľady 
Vďaka nadmorskej výške a polohe je z čiastočne odlesnených miest vrchu ďaleký výhľad. Pozorovať je možné tak okolité vrchy Kysuckých Beskýd, ako aj susedné pohoria. Pri vhodných podmienkach možno vidieť najmä Krivánsku Fatru, Oravské Beskydy, Oravskú Maguru, Moravsko-sliezske Beskydy a Sliezske Beskydy. Jedinečný výhľad je na Tatry.

 Prístup 
 po  zelenej značke z Vychylovky cez sedlo Príslop 
 po  červenej značke:
 zo severu z rázc. Mlada Hora cez sedlo Przełęcz Halny
 zo západu po hrebeni z Veľkej Rače cez sedlo Przełęcz Przegibek
 po  modrej turistickej značke z rázc. Talapkov Beskyd cez sedlo Príslop

 Referencie 

 Pozri aj 
 Rača (geomorfologický podcelok)
 Zoznam vrcholov v Kysuckých Beskydách

 Iné projekty 

 Externé odkazy 
 Poloha na turistickej mape
 Rycierova hora na Turistika.cz
 Rycierova hora  na Kysuce.jkoweb.cz

Kategória:Tisícovky na Slovensku
Kategória:Vrchy v Kysuckých Beskydách
Kategória:Vrchy v Poľsku
Kategória:Tisícovky v Poľsku
Kategória:Vrchy v okrese Čadca
Kategória:Nová Bystrica (obec)
Kategória:Vrchy v Żywieckych Beskydách
Kategória:Vrchy v Sliezskom vojvodstve